Aranyi Sándor kiállítás
2024-12-14 18:00 - 2025-12-10 09:02 (Europe/Helsinki) | Új Ezredév Református Központ, Splaiul Morarilor 1, Temesvár
2024 decembere óta megtekinthető állandó kiállításként a Templom alatti kiállítótermünkben Aranyi Sándor, szegedi képzőművésznek az Új Ezredév Központ építése folyamatában készített, kilenc alkotásból álló ún. fényfestménye

Madárka
2025-06-06 19:00 | Csiky Gergely Állami Magyar Színház, Stúdióterem, Alba Iulia utca 2., Temesvár
Egy különös barátság története ez. A rácsoké, amelyek bezárnak, amelyeket megöröklünk, amiket megteremtünk, amik mögé magunkat védve rejtőzünk, amik nyomot hagynak. De a szabadság története is. A gyermekkor, az álmok, a végtelen égbolt, a szárnyalás története. Két, látszólag semmiben sem hasonlító fiú barátsága és felnőtté válása áll a William Wharton azonos című regénye nyomán született előadás középpontjában. Madárka repülés utáni vágya és madarak iránti rajongása saját elméjének kalitkájába zárja az érzékeny, a hétköznapi világ működését és kegyetlenségét feldolgozni képtelen fiút. Al a nyomor, az erőszak és saját öröklött sorsának ketrecéből próbál kitörni, felnőttként őt a háborúban megélt borzalmak ejtik saját elméjének fogságába.
Képes-e a két fiú közös múltjuk, barátságuk és egymás újra megismerése által visszatalálni önmagához, és végre szabaddá válni?
SZEREPOSZTÁS
JEGYEK ONLINE

Balázs Pali koncert (Újszentes)
2025-06-07 19:00
Újszentesen ad koncertet Balázs Pali Az „Egymás Szívében” turné keretében.
Kezdés: 19:00 óra

Kézműves vásár (Gerhardinum)
2025-06-10 13:00 - 16:00 | Gerhardinum Római Katolikus Teológiai Líceum, Mária királynő tér 1.
Minőségi, gyermekek által készített termékekkel, finom limonádéval várjuk a látogatókat június 10-én iskolánk udvarán!
A beérkező adományokkal a nyári táborunkat támogathatják!

Kína: Peking és a Nagy Fal – utazási beszámoló (Magyar Ház)
2025-06-10 18:00 | Magyar Ház, Bd. Revoluției. 8., Timisoara
Ezennel Kínába, Pekingbe barangolunk el. Utunk során meglátogattunk számos fontosabb látványosságot a kínai fővárosban valamint a Nagy Falat is megmásztuk.
Mennyire egyszerű eligazodni Kínában? Milyen applikációkat tegyünk fel? Milyen költségekre számíthatunk? Ezekre és további hasznos kérdéskre próbálunk választ adni az előadáson.

Előadó: Bálint Zsolt

Semmi
2025-06-12 19:00 | Csiky Gergely Állami Magyar Színház, Nagyterem, Alba Iulia utca 2., Temesvár
Az iskola első napján Pierre Anthon osztályfőnökét félbeszakítva feláll és közli, hogy semminek nincs értelme, ezért semmit nem érdemes csinálni, majd nemes egyszerűséggel végleg kisétál az iskolából. Ezzel a szinte banálisnak mondható gesztussal pedig az események olyan láncolatát indítja el, mely hamarosan valódi rémálommá változtatja egy egész kisváros életét. Nem mondható ki, hogy semminek nincs értelme, hiszen ezzel egy ítélettel szentesített értéket állítok; s azt sem mondhatjuk ki, hogy mindennek van értelme, mivel a minden szónak számunkra nincs jelentése. Az irracionális határt szab a racionálisnak, mely a maga részéről megszabja mértékét. Valaminek végül is akkor van értelme, ha az értelmetlenség szintjén hódítjuk meg. (Albert Camus, A lázadó ember)
SZEREPOSZTÁS
JEGYEK ONLINE

Az est, amikor bármi megtörténhet (Magyar Ház)
2025-06-13 19:00 | Magyar Ház, Bd. Revoluției. 8., Timisoara
A színészek számára a rögtönzés nem csupán természetes emberi cselekvés, hanem készségfejlesztő gyakorlat is, amellyel saját határaikat feszegethetik. A négyszereplős, színházi játékon alapuló improvizációs esten a játékmester arra ösztönzi a színészeket, hogy lehetetlennek tűnő szituációkat rögtönözzenek, és mivel csak a képzelet szab határt az abszurd, humoros helyzeteknek, a nézők számára garantált a szórakozás. A több mint 30 előadást megért improvizációs est töretlen lendülettel, hónapról hónapra új témákkal és rengeteg humorral várja az érdeklődőket.
Az „Impróesten”, a Temesvári Magyar Házban szokás szerint bármi, de bármi megtörténhet… A színészeknek Kedves Emőke játékmester osztja a feladatokat, a meglepetésvendég kiléte pedig – egyelőre – titok!
JEGYEK ONLINE

Közéleti Kávéház (Magyar Ház – Ambrózy Kávézó)
2025-06-17 18:00 | Ambrózy Delicatess & Café, Bulevardul Revoluției din 1989 10, Timișoara, 300024
Novák Katalin – a Temesvári Közéleti Kávéház vendége

Magyarország korábbi államelnöke szereti Erdélyt, legalábbis erdélyi látogatásai alapján erre lehet következtetni. Feltehetően Temesvár sem közömbös számára, szegedi születésűként minden bizonnyal ellátogatott volna hozzánk, ha erre alkalom adódik.
Most itt az alkalom. A Közéleti Kávéház egyik rendezvényére hívtuk meg az Elnök Asszonyt – és meghívásunkat elfogadta.
Nagy öröm és megtiszteltetés.
A 2025. június 17. 18:00 órakor kezdődő rendezvényünk helyszíne nem a Magyar Ház Ambrózy kávézója lesz, hanem a magyar színház nagyterme.
Alkalmunk lesz meghallgatni egy rendkívüli ember válaszait Bodó Barna és Tamás Péter kérdéseire.
A rendezvényre előzetes regisztráció szükséges – az alábbi linken megteheti!
https://docs.google.com/…/1FAIpQLSeIhKm0uKw…/viewform…

Mindenkit szeretettel várunk!

Novák Katalin – a Temesvári Közéleti Kávéház vendége
2025-06-17 18:00 - 20:00 | Csiky Gergely Állami Magyar Színház, Alba Iulia utca 2., Temesvár
Magyarország korábbi államelnöke szereti Erdélyt, legalábbis erdélyi látogatásai alapján erre lehet következtetni. Feltehetően Temesvár sem közömbös számára, szegedi születésűként minden bizonnyal ellátogatott volna hozzánk, ha erre alkalom adódik.
Most itt az alkalom. A Közéleti Kávéház egyik rendezvényére hívtuk meg az Elnök Asszonyt – és meghívásunkat elfogadta.
Nagy öröm és megtiszteltetés.
A 2025. június 17. 18:00 órakor kezdődő rendezvényünk helyszíne a magyar színház nagyterme.
Alkalmunk lesz meghallgatni egy rendkívüli ember válaszait Bodó Barna és Tamás Péter kérdéseire.

A rendezvényre előzetes regisztráció szükséges – az alábbi linken megteheti!
https://docs.google.com/…/1FAIpQLSeIhKm0uKw…/viewform…

Mindenkit szeretettel várunk!

Kiállításmegnyitó – Pataki Annamária – AZ ÉN VILÁGOM (Új Ezredév Református Központ)
2025-06-19 19:00 | Új Ezredév Református Központ, Splaiul Morarilor 1, Temesvár
Meghívó Pataki Annamária képzőművész kiállításmegnyitójára, mely Az én világom – címet viseli.
Bemutatja, Dr.Habil M-Kiss Hédy egyetemi előadótanár.
Kezdés: 19:00
Helyszín: Temesvár – Új Ezredév Református Központ, Gyárváros, Malomárok-sor 1b szám

Moby Dick koncert
2025-06-21 20:00
Hívjuk, várjuk a Moby Dick zenekar 45 éves jubileumi koncertjére, 2025. június 21-én.
Kezdés :20:00 óra
Helyszín: D’Arc Timisoara Piata Unrii 5.
Belépő: 80 ron

START kézműves bejárótábor
2025-06-30 08:00 - 16:00
Start kézműves bejárótábor. 2025. június 30. – július 4. között Temesváron játszó- és kézműves bejárótábort szervez 6–15 év közti gyerekek számára, naponta 8–16 óra között. Jelentkezni június 27-ig lehet Adorjányi Borbála (0742869734), Lőrincz Gyöngyi (0722985200) vagy Gergely Krisztina (0747633294) tanítónőknél. A helyek száma korlátozott. Ár: 450 RON egy gyerekre, 8OO RON két gyerek.

Együtt Zoliért - jótékonysági rendezvény (Bartók)
2025-06-30 18:00 - 21:00 | Bartók Béla Elméleti Líceum, Gen. Ion Dragalina sgt. 11/A, Timisoara, 300181, Romania
EGYÜTT ZOLIÉRT – TÖLTÖTT KÁPOSZTÁVAL, TÁNCCAL, ZENÉVEL A KÖZÖS ÜGYÉRT!
Mit kapsz?– finom, saját recept szerint készített töltött káposztát, amit a békési Kira Vendéglő legendás főnöke, Ásós Géza személyesen ajánlott fel (és nem spórolta ki belőle a füstöltet sem!)– Finom falatok becsületkasszáért – egy falat segítség Zolinak!– Zenét, táncot, jókedvet és közösségi varázst!Fellépnek:– Az Eszterlánc Kulturális Egyesület csoportjai– A Bokréta citerásai– A Harmónia csoport táncosaiA befolyt adományokat Pál Zoli kezelési költségeinek támogatására fordítjuk.Gyere, egyél, táncolj, tapsolj és tegyél egy jót!Mert a káposzta akkor igazán finom, ha közben segíthetsz is vele.

Előadás: Milka Zsolt - elsősegélynyújtás túrákon, vérzéses sérülések ellátása (Magyar ház)
2025-07-01 18:00 | Magyar Ház, Bd. Revoluției. 8., Timisoara
Meghívó Mikla Zsolt előadására,
Elsősegélynyújtás túrákon, vérzéses sérülések ellátása témakörben
Július 1-jén
Kezdés: 18:00
Helyszín: Magyar ház – Multifunkcionális terem
Bánsági Kárpát Egyesület szervezésében.

Szívek fesztiválja - Eszterlánc, Lármatüzek néptánccsoport megnyitója
2025-07-05 19:00 - 21:00
Az Eszterlánc és Lármatüzek néptánccsoport nyitja meg a Szívek fesztiváljának negyedik napján a műsort, 19:00 órától. Bukovinai táncokat, valamint györgyfalvi laskanyújtós és legényes táncokat mutatnak be.

Kiállításmegnyitó - Kudor Csilla: DATA MUNDI (error 500)
2025-07-09 18:00 - 20:00 | Opera tér (Piata Victoriei), Piata Victoriei, TImisoara
Kiállítás megnyitójának időpontja: július 9, 18:00 óra
Helyszín: Opera tér, 6 szám (Piața Victoriei)
Kurátor: dr. Daniela Constantin
Nyitóbeszéd: dr. Gabriel Kelemen
A kiállítás július 18-ig megtekinthető.
A kiállítást Tamás Péter Tiszteletbeli magyar konzul támogatja.

Kiállításmegnyitó: Vernisaj – Release - Fodor Zsuzsanna és Peres Makai Mercedes (Magyar ház)
2025-07-10 18:00 - 20:00 | Magyar Ház, Bd. Revoluției. 8., Timisoara
Szeretettel meghívunk minden érdeklődőt a Fodor Zsuzsanna és Peres Makai Mercedes közös kiállításának megnyitójára!
2025. július 10.
18:00
Magyar Ház ( Bdul. Revoluției 1989, 8-as szám )

Várunk szeretettel!

CT Project – Sculpting Sounds - koncert (Casa Artelor - Directia Judeteana pentru Cultura Timis)
2025-07-10 19:00 - 20:30
A CT Project – Sculpting Sounds egy elektro-akusztikus zenei projekt, amely különböző stílusokat ötvöz a klasszikus, az elektronikus, a jazz es a vilagzene elemeibol. A zenéből „faragott” történetek Cári Tibor zeneszerző-zongorista és Szabó J. Attila, a Kolozsvári Állami Filharmónia csellistájának előadásában hallhatók. Együttműködésük ebben a projektben 2020-ban kezdődött, azóta számos eseményen és fesztiválon adtak koncertet Romániában és Magyarországon.

Cári Tibor – composer, piano, electronicsSzabó J. Attila – cello, electronicsGuests :Andra Kavaliauskaitė (LT)Patricia Marchis – sax (RO)Ádám Móser – accordion ( HU)

Helyszín: Casa Artelor – Directia Judeteana pentru Cultura Timis

A koncertre a belépés ingyenes, de szivesen fogadjuk adományaitokat az előadok számára.

Mesekocsma – mese, bor, muzsika felnőtteknek ✨🍷 (Kós Károly Közösségi Központ)
2025-07-18 18:00 - 22:00 | Kós Károly Közösségi Központ, Putna utca 7.
A TEIS szervezésében Kós Károly Közösségi Központ – Temesvár, Putna utca 7. 2025. július 18. | péntek | 18:00
Szeretettel várunk minden mesekedvelőt egy különleges felnőtt meseestre, ahol a mesék nemcsak elgondolkodtatnak, hanem közösséget teremtenek – ahogy régen is tették.
Tudtad? A mese legalább 100 éven át felnőttekhez szólt – fonók, tollfosztók, kukoricahántások idején. Ma új alkalmat kell teremtenünk arra, hogy együtt hallgassunk mesét – közösen, nevetve, borral a kézben.Így született meg a mesekocsma műfaja, és így jött létre ez az este is.
Mesél: Tőtős Hortenzia, néptáncpedagógus, mesemondó Bor: Kulik Pince (Zala megye) Finomságok: borkorcsolyának ízletes sajtostálakat kínálunkJó muzsika
Ez az este nemcsak mesehallgatás. Ez egy kulturált kikapcsolódás, ahol a mese, a zene és a bor találkozik – és remélhetőleg Te is ott leszel.

A rendezvény ingyenes, de a férőhelyek száma korlátozott, ezért regisztrációhoz kötött!
Regisztráció szándékukat kérjük jelezzék az alábbi telefonszámokon, 2025.07.16-igTőtős István- 0746669230Patik Izabella- 0741062592Virágh Edy – 0766296631Ienei Csaba- 0721298002

Kétnyelvű Interaktív Városnézés
2025-08-03 10:00 - 11:30
Szeretettel várunk mindenkit egy különleges, kétnyelvű városi sétára, ahol együtt fedezhetjük fel a város kulturális és történelmi sokszínűségét! A program során izgalmas, multikulturális elemek segítségével ismerhetjük meg jobban a várost – legyen szó helyiekről vagy turistákról, családokról vagy felnőttekről, mindenki számára élvezetes élmény lehet.
A séta elején minden résztvevő kap egy térképet és egy kérdéssort, amelyet a túra alatt lehet kitölteni. Aki minél több kérdést tud megválaszolni helyesen, apró meglepetésekre is számíthat!
A jutalmak között logózott, egyedi vászontáskák is szerepelnek, amiket örömmel adunk át a lelkes résztvevőknek.
Az esemény a Város Önkormányzata által szervezett Városi Napokon lesz megszervezve.
A KultúrPéntek projektunkön belül kerül megszervezésre az Integratio Alapítvány által.
A részvétel REGISZTRÁCIÓHOZ kötött: https://docs.google.com/forms/d/e/1FAIpQLSfzk70XlUS5ozaj6-N3vX57_AW1HTB6VtedCSty-kRhDBB3PQ/viewform?fbclid=IwZXh0bgNhZW0CMTAAYnJpZBEwcGlpcWszVldhY0Ryb1M4cAEe_g4z8IHFWCcBv98fxxV3LSmoQhLE6JZAxa5PQygrGbZyO2UJVEWMyHwYszk_aem_t8UHjw1BagltJIdXTfIEKQ
Időpont:
augusztus 3
10:00 órától 11:30 -ig
Indulási pont: Hunyadi Kastély

Koncert - Szép-Szabó Dóra (szoprán) és Kuzma Levente (orgona) - (Piarista templom)
2025-08-06 20:00 - 21:30
Holnap este 20.00 órától szeretettel várunk minden kedves érdeklődőt az “Orgile Cetății” rendezvénysorozat kereten belül megrendezésre kerülő koncertünkre!
Helyszín: Szent Kereszt Felmagasztalása Piarista templom (Bulevardul Regele Ferdinand nr.3)
Időpont: 2025. 08. 06. – 20.00 óra

Biserica Piaristă „Înălțarea Sf. Cruci” din Timișoara va fi gazda unui concert de muzică sacră alături de soprana Dóra Szép-Szabó și organistul Levente Kuzma.

Cu un repertoriu ales, din care nu lipsesc cele mai înălțătoare și emoționante lucrări sacre, aceștia vă așteaptă miercuri, în data de 06 august, de la ora 20.00, la un concert benefic pentru spirit și suflet.
Accesul la toate evenimentele din cadrul festivalului este liber.
Festivalul Internațional Orgile Cetății TimișoaraOrganizat de: Asociația Culturală TimorgelfestFinanțat de: Municipiul Timișoara prin Centrul de Proiecte, Fundația Alber, Vivalia, Universitatea de Vest din Timișoara, Facultatea de Muzică și Teatru
Eveniment posibil datorită parteneriatului cu:Episcopia Romano-Catolică din Timișoara, FITT, OSUT, Casa Studenților din Timișoara
Parteneri media:WestCityRadio, Radio Timișoara, TVR Timișoara, QubTV, Tion
Mulțumiri speciale sponsorilor noștri:Aquatim, Incremental, Chantia, Egeria, Glissando, Tulcan Construcții, Total Clear Vision

NYÁRI BEJÁRÓTÁBOR (Magyar Ház)
2025-08-25 00:00 | Magyar Ház, Bd. Revoluției. 8., Timisoara
Újrahasználásra fel!

NYÁRI BEJÁRÓTÁBOR – augusztus 25–29.
10–15 évesek figyelem!

Szeretsz alkotni? Kipróbálnál új technikákat?
És közben tennél valamit a környezetért is?
Akkor itt a helyed!

Izgalmas kézműves foglalkozások, újrahasznosítás kreatívan, szuper hangulat – mindez egy helyen!

Amit készítesz, kiállításra kerül Szegeden és Temesváron is – mindkettőn számítunk rád!

A tábor teljesen ingyenes, de a helyek száma korlátozott – ha szeretnél részt venni, töltsd ki az alábbi kérdőívet:

https://docs.google.com/…/19Gst_xBNntBT1Zp…/preview

Megtanulunk többféle újrahasznosító technikát

Közösen alkotunk

És minden nap izgalmas programokkal várunk!

Alkotás – Tudatosság – Szórakozás – Barátság

Helyszín: Temesvári Magyar Ház

Információ:
Adorjányi Borbála – 0742 869 734
Kása Melinda – 0726 835 423

színJÁTÉKOK 2025 | theatreGAMES 2025
2025-08-29 - 2025-08-31 | Csiky Gergely Állami Magyar Színház, Alba Iulia utca 2., Temesvár
🎭⚽️ Kedves barátaink!
Futottunk múlt évben, ahogy a lábunk bírta, száz és többszáz méteren, többedmagunkkal vagy stafétával a kezünkben. Tekertünk bringával, adogattuk a labdát teniszpályán és asztalon, ahol értük. Rúgtuk a bőrt, dobtuk a kosarakat, csaptuk a röplabdát homokkal a lábujjaink között vagy tollaslabdáztunk, mikor mit lehetett. Sakkoztunk, de ugrottunk is olyan távol, ahogy csak tőlünk tellett, löktük a súlyokat és eveztünk is mindent beleadva a Bega-csatornán. Majd főztünk és buliztunk is.
Megígértük akkor, hogy idén ugyan ez lesz, sőt még több is. Most elérkezett az idő, hogy mielőtt felgördülne a függöny az új évadban, augusztus 29-31. között újra találkozzunk Temesváron, amikor a proTeszt Egyesület és temesvári Csiky Gergely Állami Magyar Színház megszervezi a II. színJÁTÉKOK (aki idén született: ez a korábbi Actor’s World Championships vagy egyszerűbben Színészolimpia) elnevezésű nemzetközi amatőr sporteseményét.
Miről szól a színJÁTÉKOK? – A színJÁTÉKOK az egyetlen ilyen típusú program a régióban, népszerűsége abban rejlik, hogy ötvözi a sporttevékenységeket a színházi közeggel, egyaránt nyitott az olimpiai és művészeti értékeket szem előtt tartó helyi és külföldi színházak, színházi emberek, illetve a lelkes közönség számára is. A színJÁTÉKOK egy alapvetően színész-, közönség- és gyermekbarát, családi és amatőr sportprogram, ahova jöhet apraja és nagyja, ahol sem olimpiai kvótát teljesíteni, sem Európa- vagy világbajnokságra kvalifikálni nem kell, viszont szórakozni és nevetni, sokat mozogni nemcsak lehet, hanem kell is.
Miért vegyél részt a színJÁTÉKOK programján? – Mert – akár résztvevőként vagy szurkolói minőségedben – bőven esélyes, hogy színészi teljesítményben nem lennél dobogós, nem is te énekelnél a legszebben, a szavalás is valószínűleg gyengébben sikerülne, viszont minden esélyed megvan rá, hogy itt versenyzőként kedvenc színészeidnél gyorsabban fuss, focipályán jobban cselezz, nyerj akár kosárlabdában, röplabdában vagy tollasban. Amenynyiben ezekben sem sikerülne, még mindig ott az esély, hogy első legyél a sakkversenyen, vagy tiéd legyen a legfinomabb bográcsos a főzőversenyen.
Ki vehet részt a színJÁTÉKOK versenyszámain? – Várjuk – kortól függetlenül akár nézőként, akár lelkes résztvevőként – a helyi és határon túli társulatok tagjait, művésztársadalom és technikai személyzet tagjait, egyszerű színházi embereket, bérleteseket és lelkes nézőket egyaránt.
Milyen sportágakban vagy próbákon versenyezhetsz? – Gazdag a kínálat, a 2025-ös színJÁTÉKOK programján a következő sportágakban és próbákra lehet jelentkezni: kerékpározás, tenisz és asztalitenisz, tollaslabda (badminton), szablyavívás (baranta), kispályás labdarúgás, streetball, strandröplabda, atlétika (futás 100, 800, 3000 és 4×100 méteren, távolugrás, súlylökés), pentatlon, sárkányhajózás, staféta, sakk és főzőverseny.
Hogyan, hol és meddig jelentkezhetsz a színJÁTÉKOK programjára? – Jelentkezni a jelentkezési űrlap kitöltése és a részvételi díj befizetése révén lehet.
A jelentkezési határidő augusztus 18. A részvételi díj augusztus 18-ig 100 lej, augusztus 18 után vagy a helyszínen pedig 150 lej, illetve az ennek megfelelő forint vagy euro. A rendezvényre a temesvári közönség számára a belépés ingyenes.
Mit biztosítanak a színJÁTÉKOK szervezői? – A Temesváron kívülről érkezőknek – igény szerint – szállást és étkezést, a sporteszközöket, kivéve a biciklit és a tenisz, illetve asztalitenisz ütőket, továbbá a főzőversenyhez szükséges üstöt és konyhai eszközöket.
🎉 Augusztus 29–31. között idén is találkozunk a színJÁTÉKOK 2025 | theatreGAMES 2025 programjain Temesváron, hogy együtt játsszunk – a színpadon kívül!
🌅 A színJÁTÉKOK | theatreGAMES nem csupán egy amatőr sportesemény – hanem minden résztvevő társulat, színházi munkatárs és néző számára is a nyár vidám lezárása, majd egy új évad energiadús kezdete.
💡 Figyelem! A jelentkezési határidő augusztus 18., regisztrálj mielőbb, hogy segítsd a szervezők dolgát! ⏳
📌 Jelentkezni itt lehet: 👇
https://forms.gle/v97K9AU9BGYTbiUk6
📌 Eseményleírás a színház honlapján: 👇
https://www.tm-t.ro/hirek/szinjatekok-2025-theatregames-2025-hu
📌 Tervezett program: 👇
https://www.tm-t.ro/files/uploads/2025-szinjatekok-hu-program.pdf
📌 Kihez fordulj, ha kérdésed van a színJÁTÉKOK programjával kapcsolatban? 👇
Somogyi Attila: +40783296391 | media@tm-t.ro
Orbán Enikő: +40746952899 | pr@tm-t.ro
📣 Hívd a kollégáidat is, a színJÁTÉKOK nem csak sport, hanem közösségi élmény is, ahol mindenki nyer! 💪❤️

Mélyrepülés
2025-09-05 19:00 - 20:00 | Csiky Gergely Állami Magyar Színház, Stúdióterem, Alba Iulia utca 2., Temesvár
“Iskolás voltam, amikor először hallottam Cseh Tamásról. Azóta neki tulajdonítom a személyiségfejlődésem egyik legnagyobb mérföldkövét. A magiszteri képzésem alatt kezdtem bátorságot gyűjteni ahhoz, hogy én szólaltassam meg dalait. Ebből született a Mélyrepülés. Egy gitár, egy mikrofon, egy énekes – egy helyben, egy órán keresztül.” – Jancsó Előd“
Gyere Zsuzsika, azt hiszem, hogy én fellépnék a színházadban, nagy előadás lenne. Van a színpad, fönt farsangi díszek, lent egy éttermi asztal, meg egy szék. Én annál ülök és nézek és mindenre képes vagyok. […] Mindenki érzi majd, hogy azonnal énekelni kezdek egy különös hangfekvésben, az ország meg sutty, sutty, sutty, fölfelé, én nem kezdek énekelni persze, a feszültség meg nőttön nő és szállunk mindannyian egy helyben. Mélyrepülés. Mélyrepülés ez lenne a címe.” – Csengey Dénes-Cseh Tamás: Mélyrepülés
Figyelmeztetés: az előadás erős fényhatásokat használ.
JEGYEK
AZ ELŐADÁSRÓL

Temesvári Magyar Napok
2025-09-25 00:00 - 2025-09-28 23:59 | Opera tér (Piata Victoriei), Piata Victoriei, TImisoara
Mindenkit várunk szeretettel szeptember 25-28 között a Temesvári Magyar Napokra!

Csizmadia Attila: Fesztiválország
2025-10-03 20:30 | Stúdió mozi (N. Lenau út, 1. szám), Str. Nicolaus Lenau, nr. 2, Temesvár
Utazz velünk Te is egy világba, amelyet mindenki ismer – de még senki nem látott így! Sziget, VOLT, Balaton Sound, Művészetek Völgye, Fishing on Orfu, Paloznaki Jazzpiknik – ikonikus fesztiválok, amelyek évtizedek óta határozzák meg a nyári élményeinket. Honnan indultak és hova tartanak? Mi hajtja őket: a szenvedély vagy az üzlet? Mit jelentenek az egymást követő generációk számára?
Zene, sztorik, nosztalgia és sok-sok humor – a dokumentumfilm bemutatja a szinte hungarikumnak számító magyar fesztiválok mögött húzódó emberi történeteket, és elénk tárja, hogyan épülhetett általuk a porból szabadság.

Az esemény teljes programja: https://drive.google.com/file/d/1Uda6wksHEHA703qhQW8ICZB5nRTqkBSe/view?usp=sharing

Magyar rövidfilmek
2025-10-04 18:00 | Stúdió mozi (N. Lenau út, 1. szám), Str. Nicolaus Lenau, nr. 2, Temesvár
Nyolc magyar rövidfilm. Kísérletek, aminációk, fikciós filmek. Egy kínos randi története, egy tornászverseny konfliktusai, testrészek elcserélése, fiatalok próbatételei – tematikájában igen színes a kínálat. Az alkotásokat több nemzetközi fesztiválokon vetítették. 12+

Beleznai Márk: Felfáztam (Magyar kisjátékfilm | 23 perc | 2024 | Felirat: RO)
Tőkés Anna: Az utolsó dobás (Magyar animációs film | 11 perc | 2024 | Felirat nélkül)
Kisházy Eszter: Ne nézz a napba (Magyar kisjátékfilm | 16 perc | 2025 | Felirat: RO )
Patrovits Tamás: Where Blue Meets Red (Magyar animációs film | 4 perc | 2024 | Felirat nélkül)
Vácz Péter: Kutyafül (Magyar animációs film | 10 perc | 2025 | Felirat: RO)
Balogh Mirjana: Wish You Were Ear (Magyar animációs film | 10 perc | 2025 | Felirat nélkül)
Tóth Kristóf Zsolt: Túlpart (Magyar kisjátékfilm | 18 perc | 2025 | Felirat: RO)

Az esemény teljes programja: https://drive.google.com/file/d/1Uda6wksHEHA703qhQW8ICZB5nRTqkBSe/view?usp=sharing

Koltai Lajos: Sorstalanság
2025-10-04 20:00 | Stúdió mozi (N. Lenau út, 1. szám), Str. Nicolaus Lenau, nr. 2, Temesvár
Köves Gyuri átlagos zsidó kamaszfiú átlagos sorssal Budapesten, 1944-ben. Nem sokkal azután, hogy apját munkaszolgálatra viszik, őt is elfogják, majd bevagonírozzák és Auschwitzba, onnan pedig Buchenwaldba szállítják. Köves nem lázad a sorsa ellen, nem lepődik meg, nem keres kiutat. Átmeneti barátságokra tesz szert, felnőttek és gyerekek, flegmák és rémültek, alkalmazkodók és vagányok bukkannak fel mellette a tömegben, és sodródnak el mellőle. Ő pedig csak van, és megfigyel, amíg sok véletlennek és szerencsés vagy szerencsétlen fordulatnak köszönhetően haza nem kerül. Hisz nincs olyan képtelenség, amit ne élhetnénk túl… 15+

Az esemény teljes programja: https://drive.google.com/file/d/1Uda6wksHEHA703qhQW8ICZB5nRTqkBSe/view?usp=sharing

Kockavarázs - a békéscsabai bábszinhaz előadása
2025-10-05 11:00 - 12:30, 2025-10-05 13:00 - 14:00 | Merlin Gyermek- és Ifjúsági Színház, Kossuth Lajos út (Bd. Regele Carol I) 3. sz.
Vasarnap 11 oratol es 13 oratol nonverbalis babszinhazi eloadas lesz a Merlinben, a bekescsabai babszinhaz eloadasaban.
